title: Sklep Evropske centralne banke (EU) 2015/2218 z dne 20. novembra 2015 o postopku za izvzetje zaposlenih iz domneve, da pomembno vplivajo na profil tveganosti nadzorovane kreditne institucije (ECB/2015/38)

text:
               1.12.2015

               SL

               Uradni list Evropske unije

               L 314/66

         SKLEP EVROPSKE CENTRALNE BANKE (EU) 2015/2218
   z dne 20. novembra 2015
   o postopku za izvzetje zaposlenih iz domneve, da pomembno vplivajo na profil tveganosti nadzorovane kreditne institucije (ECB/2015/38)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije ter zlasti člena 127(6) in člena 132 Pogodbe,
   ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 4(3) Uredbe,
   ob upoštevanju naslednjega:

               (1)

               V okviru, vzpostavljenem na podlagi člena 6 Uredbe (EU) št. 1024/2013, je Evropska centralna banka (ECB) izključno pristojna za opravljanje nalog, ki so nanjo prenesene s členom 4 navedene uredbe, v zvezi s kreditnimi institucijami s sedežem v sodelujočih državah članicah ali podružnicami, ki so jih v sodelujočih državah članicah ustanovile kreditne institucije s sedežem v nesodelujočih državah članicah.

               (2)

               Za doseganje ciljev bančne unije na podlagi sklepa Evropskega sveta z dne 19. oktobra 2012, da bi moralo poglabljanje ekonomske in denarne unije izhajati iz institucionalnega in pravnega okvira Unije, je treba vzpostaviti usklajen pravni okvir znotraj enotnega mehanizma nadzora.

               (3)

               Uredba (EU) št. 468/2014 Evropske centralne banke (ECB/2014/17) (2) vzpostavlja okvir za sodelovanje znotraj enotnega mehanizma nadzora med ECB in pristojnimi nacionalnimi organi ter z imenovanimi nacionalnimi organi. Naslov 2 dela III določa splošne določbe v zvezi z ustreznim postopanjem pri sprejemanju nadzorniških odločitev ECB.

               (4)

               Okvir za bonitetni nadzor, ki je bil vzpostavljen z Direktivo 2013/36/EU Evropskega parlamenta in Sveta (3), zahteva, da institucije opredelijo vse zaposlene, katerih poklicne dejavnosti pomembno vplivajo na profil tveganosti institucije. Katera koli merila, ki se uporabijo za ta namen, morajo zagotoviti, da opredelitev zaposlenih, katerih poklicne dejavnosti pomembno vplivajo na profil tveganosti institucije, odraža stopnjo tveganja različnih dejavnosti znotraj institucije.

               (5)

               ECB je odgovorna, da znotraj okvira Delegirane uredbe Komisije (EU) št. 604/2014 (4) zagotovi, da subjekti pod njenim neposrednim nadzorom pravila o opredelitvi zaposlenih, ki pomembno vplivajo na profil tveganosti institucije, uporabljajo skladno, tako da se zagotovi pravilnost vsake take opredelitve. Ta sklep zato določa postopek v zvezi z uporabo kvantitativnih meril iz člena 4 Delegirane uredbe (EU) št. 604/2014 –

         SPREJEL NASLEDNJI SKLEP:
   Člen 1
   Področje uporabe
   Ta sklep določa postopkovne zahteve za uradno obvestilo in prošnjo za predhodno odobritev, ki ju nadzorovane kreditne institucije vložijo pri ECB za izvzetje zaposlenih ali kategorij zaposlenih iz domneve, da so opredeljeni zaposleni, na podlagi kvantitativnih meril iz člena 4 Delegirane uredbe (EU) št. 604/2014.
   Člen 2
   Opredelitev pojmov
   V tem sklepu:

               1.

               „nadzorovana kreditna institucija“ pomeni pomemben nadzorovani subjekt, kakor je opredeljen v členu 2(16) Uredbe (EU) št. 468/2014 (ECB/2014/17), ali pomembno nadzorovano skupino, kakor je opredeljena v členu 2(22) Uredbe (EU) št. 468/2014 (ECB/2014/17);

               2.

               „nadzorniška odločitev ECB“ ima enak pomen, kakor je opredeljen v členu 2(26) Uredbe (EU) št. 468/2014 (ECB/2014/17);

               3.

               „opredeljeni zaposleni“ pomenijo vse zaposlene v nadzorovani kreditni instituciji, katerih poklicne dejavnosti pomembno vplivajo na profil tveganosti te kreditne institucije, v skladu z Delegirano uredbo (EU) št. 604/2014, in sicer na posamični, subkonsolidirani ali konsolidirani podlagi, kakor je opredeljeno v odstavkih 48 in 49 člena 4(1) Uredbe (EU) št. 575/2013 Evropskega parlamenta in Sveta (5).

         Člen 3
   Splošne informacije, ki jih je treba zagotoviti ECB
   1.   Uradno obvestilo na podlagi člena 4(4) in prošnja za predhodno odobritev na podlagi člena 4(5) Delegirane uredbe (EU) št. 604/2014 vsebujeta naslednje informacije za konec predhodnega poslovnega leta in tekoče poslovno leto:

               (a)

               referenčni datum;

               (b)

               identifikacijska oznaka pravnega subjekta (LEI), ki pripada nadzorovani kreditni instituciji;

               (c)

               število zaposlenih v ekvivalentu polnega delovnega časa;

               (d)

               število opredeljenih zaposlenih;

               (e)

               število opredeljenih zaposlenih na podlagi kvalitativnih meril iz člena 3 Delegirane uredbe (EU) št. 604/2014;

               (f)

               število opredeljenih zaposlenih izključno na podlagi kvantitativnih meril, določenih v členu 4 Delegirane uredbe (EU) št. 604/2014, skupaj z navedbo, v katero od kategorij, določenih v členu 4(1)(a), (b) ali (c) Delegirane uredbe (EU) št. 604/2014, spada posamezen opredeljeni zaposleni;

               (g)

               število opredeljenih zaposlenih izključno na podlagi dodatnih meril, ki jih določi nadzorovana kreditna institucija.

         2.   Uradno obvestilo na podlagi člena 4(4) in prošnja za predhodno odobritev na podlagi člena 4(5) Delegirane uredbe (EU) št. 604/2014 vsebujeta za vsakega zaposlenega, za katerega se prosi za izvzetje, naslednje informacije:

               (a)

               ime zaposlenega, njegov subjekt, poslovna enota, oddelek, naziv delovnega mesta in linija poročanja ter število zaposlenih v ekvivalentu polnega delovnega časa pod vodstvom zaposlenega;

               (b)

               ali zaposleni pripada kateri koli funkciji, ki prevzema tveganja, ali funkciji nadzora tveganj, in če ji pripada, kolikšna je omejitev pozicij tveganja v milijonih eurov, ki jih ta funkcija lahko prevzema;

               (c)

               ali je zaposleni član katerega koli odbora, in če je, ime tega odbora, raven, ki ji poroča, in stopnjo pristojnosti za sprejemanje odločitev o tveganjih, izraženo v odstotkih od navadnega lastniškega temeljnega kapitala;

               (d)

               celoten znesek prejemkov v eurih ter razmerje med variabilnimi in fiksnimi prejemki, ki so bili zaposlenemu dodeljeni v predhodnem poslovnem letu;

               (e)

               ključni kazalniki uspešnosti za variabilne prejemke zaposlenega;

               (f)

               kvantitativna merila, na podlagi katerih je bilo za zaposlenega ocenjeno, da je opredeljeni zaposleni (člen 4(1)(a), (b) ali (c) Delegirane uredbe (EU) št. 604/2014);

               (g)

               merila, na podlagi katerih se prosi za izvzetje zaposlenega (člen 4(2)(a) ali (b) Delegirane uredbe (EU) št. 604/2014).

         3.   Uradno obvestilo na podlagi člena 4(4) in prošnja za predhodno odobritev na podlagi člena 4(5) Delegirane uredbe (EU) št. 604/2014 vsebujeta letno poročilo o notranji ali zunanji reviziji postopka opredelitve opredeljenih zaposlenih in rezultatov tega postopka, ki zajema tudi izvzetja, za katera se prosi.
   Člen 4
   Zahtevana dokumentacija za utemeljitev, da poslovna enota ni pomembna
   1.   Kadar nadzorovane kreditne institucije predložijo uradno obvestilo na podlagi člena 4(4) ali zaprosijo za predhodno odobritev na podlagi člena 4(5) Delegirane uredbe (EU) št. 604/2014, predložijo ECB naslednjo dokumentacijo, s katero utemeljijo, da zaposleni ali kategorija zaposlenih, ki ji zaposleni pripada, izvaja poklicne dejavnosti samo v poslovni enoti, ki ni pomembna poslovna enota, kakor je navedeno v členu 4(2)(a) Delegirane uredbe (EU) št. 604/2014:

               (a)

               podroben in celovit opis nalog in odgovornosti zadevnega zaposlenega ali kategorije zaposlenih, ki ji zaposleni pripada;

               (b)

               organizacijska shema zadevne organizacijske enote, ki prikazuje hierarhično strukturo in linije poročanja ter vključuje zadevnega zaposlenega ali kategorijo zaposlenih, ki ji zaposleni pripada;

               (c)

               podroben opis razporeditve notranjega kapitala zadevni organizacijski enoti v skladu s členom 73 Direktive 2013/36/EU za tekoče poslovno leto in predhodni dve poslovni leti;

               (d)

               pregled razporeditve notranjega kapitala vsem poslovnim enotam v skladu s členom 73 Direktive 2013/36/EU za tekoče poslovno leto in predhodni dve poslovni leti;

               (e)

               pojasnilo, zakaj je nadzorovana kreditna institucija zaposlenemu ali kategoriji zaposlenih, ki ji zaposleni pripada, dodelila prejemke, ki izpolnjujejo merila iz člena 4(1) Delegirane uredbe (EU) št. 604/2014, čeprav zaposleni izvaja poklicne dejavnosti v poslovni enoti, ki ni pomembna poslovna enota;

               (f)

               obrazloženo pojasnilo, zakaj zaposleni ali kategorija zaposlenih, ki ji zaposleni pripada, ne izpolnjuje kvalitativnih meril iz člena 3 Delegirane uredbe (EU) št. 604/2014.

         2.   Če se je v tekočem poslovnem letu ali v predhodnih dveh poslovnih letih spremenila opredelitev organizacijskih enot v nadzorovani kreditni instituciji, nadzorovana kreditna institucija navede razloge za to spremembo.
   3.   ECB lahko zahteva, da nadzorovana kreditna institucija predloži dodatne informacije, s katerimi utemelji prošnjo.
   Člen 5
   Dokumentacija za utemeljitev, da poklicne dejavnosti zaposlenega nimajo pomembnega vpliva na profil tveganosti pomembne poslovne enote
   1.   Kadar nadzorovane kreditne institucije predložijo uradno obvestilo na podlagi člena 4(4) ali zaprosijo za predhodno odobritev na podlagi člena 4(5) Delegirane uredbe (EU) št. 604/2014, predložijo ECB naslednjo dokumentacijo, s katero utemeljijo, da poklicne dejavnosti zaposlenega ali kategorije zaposlenih nimajo pomembnega vpliva na profil tveganosti pomembne poslovne enote, kakor je navedeno v členu 4(2)(b) Delegirane uredbe (EU) št. 604/2014:

               (a)

               podroben in celovit opis nalog in odgovornosti zadevnega zaposlenega ali kategorije zaposlenih, ki ji zaposleni pripada;

               (b)

               organizacijska shema zadevne organizacijske enote, ki prikazuje hierarhično strukturo in linije poročanja ter vključuje zadevnega zaposlenega ali kategorijo zaposlenih, ki ji zaposleni pripada;

               (c)

               podroben opis objektivnih meril, navedenih v členu 4(3) Delegirane uredbe (EU) št. 604/2014, ki so bila uporabljena za oceno, da poklicne dejavnosti zadevnega zaposlenega ali kategorije zaposlenih, ki ji zaposleni pripada, nimajo pomembnega vpliva na profil tveganosti pomembne poslovne enote, v katerem se podrobno opredeli, kako so bila ta merila uporabljena in kako so bili upoštevani vsi zadevni kazalniki tveganj in uspešnosti, ki se uporabljajo za notranje merjenje tveganj;

               (d)

               pojasnilo, zakaj je nadzorovana kreditna institucija zaposlenemu ali kategoriji zaposlenih, ki ji zaposleni pripada, dodelila prejemke, ki izpolnjujejo merila iz člena 4(1) Delegirane uredbe (EU) št. 604/2014, čeprav zaposleni nima pomembnega vpliva na profil tveganosti pomembne poslovne enote;

               (e)

               obrazloženo pojasnilo, zakaj zadevni zaposleni ali kategorija zaposlenih, ki ji zaposleni pripada, ne izpolnjuje kvalitativnih meril iz člena 3 Delegirane uredbe (EU) št. 604/2014.

         2.   ECB lahko zahteva, da nadzorovana kreditna institucija predloži dodatne informacije, s katerimi utemelji prošnjo.
   Člen 6
   Dopolnilna dokumentacija za utemeljitev prošenj za zaposlene, ki se jim dodelijo celotni prejemki v znesku 1 000 000 EUR ali več
   1.   Kadar nadzorovane kreditne institucije zaprosijo za predhodno odobritev na podlagi člena 4(5) Delegirane uredbe (EU) št. 604/2014 za zaposlenega, ki so mu bili v predhodnem poslovnem letu dodeljeni celotni prejemki v znesku 1 000 000 EUR ali več, predložijo ECB naslednjo dokumentacijo, s katero utemeljijo obstoj izjemnih okoliščin iz člena 4(5) Delegirane uredbe (EU) št. 604/2014:

               (a)

               podroben opis izjemnih okoliščin, povezanih s poklicno dejavnostjo zadevnega zaposlenega, in njihovega vpliva na profil tveganosti nadzorovane kreditne institucije. Močna konkurenca se ne šteje za izjemno okoliščino;

               (b)

               podroben opis kakršnih koli izjemnih okoliščin, povezanih s prejemki zadevnega zaposlenega, ki pojasnjuje, zakaj je nadzorovana kreditna institucija zaposlenemu dodelila prejemke v znesku 1 000 000 EUR ali več, čeprav naj zaposleni ne bi imel pomembnega vpliva na profil tveganosti nadzorovane kreditne institucije.

         2.   ECB lahko zahteva, da nadzorovana kreditna institucija predloži dodatne informacije, s katerimi utemelji prošnjo.
   Člen 7
   Obdobje za predložitev uradnih obvestil
   1.   Uradna obvestila na podlagi člena 4(4) Delegirane uredbe (EU) št. 604/2014 se predložijo brez odlašanja, najpozneje pa v šestih mesecih po koncu predhodnega poslovnega leta. Ugotovitev nadzorovane kreditne institucije, ki je podlaga za uradno obvestilo, se omeji na dejavnost zaposlenega v poslovnem letu, ki sledi letu, v katerem se opravi uradna obvestitev.
   2.   Za zaposlene, ki so bili zajeti v uradno obvestilo v prejšnjem obdobju za predložitev, ni potrebno novo uradno obvestilo, če še izpolnjujejo merilo, ki je bilo uporabljeno za ugotovitev.
   3.   V primeru zaposlenega, ki je prvič zajet v uradno obvestilo, velja ugotovitev za dejavnost tega zaposlenega v poslovnem letu, v katerem se opravi uradna obvestitev, in za njegovo dejavnost v naslednjem poslovnem letu. Ta določba se uporablja samo za uradna obvestila, ki se predložijo po začetku veljavnosti tega sklepa.
   Člen 8
   Obdobje za vložitev prošenj za predhodno odobritev
   Prošnje za predhodno odobritev na podlagi člena 4(5) Delegirane uredbe (EU) št. 604/2014 se vložijo brez odlašanja, najpozneje pa v šestih mesecih po koncu predhodnega poslovnega leta.
   Člen 9
   Ocena ECB
   1.   Na podlagi uradnih obvestil, predloženih na podlagi člena 4(4), in prošenj za predhodno odobritev, vloženih na podlagi člena 4(5) Delegirane uredbe (EU) št. 604/2014, ECB oceni:

               (a)

               popolnost dokumentacije;

               (b)

               podlago, na kateri je nadzorovana kreditna institucija ugotovila, da zadevni zaposleni ali kategorija zaposlenih, ki ji zaposleni pripada, izpolnjuje enega od pogojev iz člena 4(2) Delegirane uredbe (EU) št. 604/2014;

               (c)

               ali zaposleni ali kategorija zaposlenih, ki ji zaposleni pripada, s poklicnimi dejavnostmi, ki jih izvaja, nima pomembnega vpliva na profil tveganosti pomembne poslovne enote, pri čemer preveri:

                           (i)

                           ali je nadzorovana kreditna institucija uporabila objektivna merila, ki upoštevajo vse zadevne kazalnike tveganj in uspešnosti, ki jih sicer uporablja za ugotavljanje, obvladovanje in spremljanje tveganj v skladu s členom 74 Direktive 2013/36/EU;

                           (ii)

                           ali je nadzorovana kreditna institucija primerjala naloge in pristojnosti zaposlenega ali kategorije zaposlenih, ki jih zaposleni pripada, ter njihov vpliv na profil tveganosti nadzorovane kreditne institucije z vplivom poklicnih dejavnosti zaposlenih, ki so opredeljeni po kvalitativnih merilih iz člena 3 Delegirane uredbe (EU) št. 604/2014;

               (d)

               ali pri prošnjah za predhodno odobritev za zaposlene, ki se jim dodelijo celotni prejemki v znesku 1 000 000 EUR ali več, veljajo izjemne okoliščine. V teh primerih ECB obvesti Evropski bančni organ o rezultatih prvotne ocene, preden sprejme kakršno koli odločitev.

         2.   V primeru prošnje za predhodno odobritev, vložene na podlagi člena 4(5) Delegirane uredbe (EU) št. 604/2014, ECB izda odločitev v treh mesecih po prejemu popolne dokumentacije.
   3.   V primeru uradnega obvestila na podlagi člena 4(4) Delegirane uredbe (EU) št. 604/2014, kadar ocena pokaže, da niso izpolnjene zahteve iz tega sklepa in člena 4(2) Delegirane uredbe (EU) št. 604/2014, ECB o tem uradno obvesti nadzorovano kreditno institucijo v treh mesecih po prejemu popolne dokumentacije. Nadzorovana kreditna institucija ne uporabi člena 4(2) Delegirane uredbe (EU) št. 604/2014. Če ni uradnega obvestila ECB v skladu s prvim stavkom tega odstavka, se šteje, da je nadzorovana kreditna institucija skladna s členom 4(2) Delegirane uredbe (EU) št. 604/2014 in zahtevami iz navedenega člena.
   Člen 10
   Trajanje predhodne odobritve
   1.   Predhodna odobritev, ki jo izda ECB na podlagi člena 4(5) Delegirane uredbe (EU) št. 604/2014, se omeji na dejavnost zaposlenega v poslovnem letu, ki sledi letu, v katerem je bila nadzorovana kreditna institucija uradno obveščena o nadzorniški odločitvi ECB, ki vsebuje odobritev.
   2.   V primeru prve prošnje za posameznega zaposlenega se odobritev izda za dejavnost zaposlenega v poslovnem letu, v katerem je bila nadzorovana kreditna institucija uradno obveščena o nadzorniški odločitvi ECB, ki vsebuje odobritev, in za njegovo dejavnost v naslednjem poslovnem letu. Ta določba se uporablja samo za prošnje, ki se vložijo po začetku veljavnosti tega sklepa.
   Člen 11
   Prehodne določbe
   1.   Ta sklep se uporablja za uradna obvestila na podlagi člena 4(4) in prošnje za predhodno odobritev na podlagi člena 4(5) Delegirane uredbe (EU) št. 604/2014, ki se vložijo po začetku veljavnosti tega sklepa.
   2.   Izjemoma se uradna obvestila na podlagi člena 4(4) in prošnje za predhodno odobritev na podlagi člena 4(5) Delegirane uredbe (EU) št. 604/2014, ki temeljijo na informacijah za leto 2014, vložijo do 31. decembra 2015.
   3.   Odobritve, ki jih izda ECB na podlagi člena 4(5) Delegirane uredbe (EU) št. 604/2014 v skladu s temi prehodnimi določbami, se uporabljajo za dejavnost zaposlenega v poslovnih letih 2015 in 2016.
   Člen 12
   Začetek veljavnosti
   Ta sklep začne veljati naslednji dan po objavi v Uradnem listu Evropske unije.

      V Frankfurtu na Majni, 20. novembra 2015

            Predsednik ECB

         Mario DRAGHI

      (1)  UL L 287, 29.10.2013, str. 63.

      (2)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

      (3)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).

      (4)  Delegirana uredba Komisije (EU) št. 604/2014 z dne 4. marca 2014 o dopolnitvi Direktive 2013/36/EU Evropskega parlamenta in Sveta glede regulativnih tehničnih standardov v zvezi s kvalitativnimi in ustreznimi kvantitativnimi merili za opredelitev kategorij zaposlenih, katerih poklicne dejavnosti pomembno vplivajo na profil tveganosti institucij (UL L 167, 6.6.2014, str. 30).

      (5)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1).


title: Sklep Sveta z dne 15. septembra 1986 o sklenitvi Dodatnega protokola k Sporazumu med Evropsko gospodarsko skupnostjo in Kraljevino Norveško po pristopu Kraljevine Španije in Portugalske republike k Skupnosti

text:
Pomembno pravno obvestilo

|

31986D0571

Uradni list L 337 , 29/11/1986 str. 0001 - 0001

		Sklep Svetaz dne 15. septembra 1986o sklenitvi Dodatnega protokola k Sporazumu med Evropsko gospodarsko skupnostjo in Kraljevino Norveško po pristopu Kraljevine Španije in Portugalske republike k Skupnosti(86/571/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju priporočila Komisije,ker je treba odobriti Dodatni protokol k Sporazumu med Evropsko gospodarsko skupnostjo in Kraljevino Norveško [1], podpisan v Bruslju 14. maja 1973, da bi upoštevali pristop Kraljevine Španije in Portugalske republike k Skupnosti,SKLENIL:Člen 1Dodatni protokol k Sporazumu med Evropsko gospodarsko skupnostjo in Kraljevino Norveško po pristopu Kraljevine Španije in Portugalske republike k Skupnosti se odobri v imenu Skupnosti.Besedilo Protokola je priloženo k temu sklepu.Člen 2Predsednik Sveta predloži uradno obvestilo, predvideno v členu 18 Protokola [2].Člen 3Ta sklep začne veljati dan po objavi v Uradnem listu Evropskih skupnosti.V Bruslju, 15. septembra 1986Za SvetPredsednikG. Howe[1] UL L 171, 27.6.1973, str. 2.[2] Datum začetka veljavnosti Protokola bo objavil generalni sekretariat Sveta v Uradnem listu Evropskih skupnosti.--------------------------------------------------


title: Sklep Sveta 2013/351/SZVP z dne 2. julija 2013 o spremembi Sklepa 2011/426/SZVP o imenovanju posebnega predstavnika Evropske unije za Bosno in Hercegovino

text:
               4.7.2013

               SL

               Uradni list Evropske unije

               L 185/7

         SKLEP SVETA 2013/351/SZVP
   z dne 2. julija 2013
   o spremembi Sklepa 2011/426/SZVP o imenovanju posebnega predstavnika Evropske unije za Bosno in Hercegovino
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. julija 2011 sprejel Sklep 2011/426/SZVP (1) o imenovanju Petra SØRENSENA za posebnega predstavnika Evropske unije (PPEU) za Bosno in Hercegovino. Mandat PPEU se izteče 30. junija 2015.

               (2)

               Sklep 2011/426/SZVP, kakor je bil spremenjen s Sklepom 2012/330/SZVP (2), je za PPEU določil referenčne finančne zneske za obdobje od 1. septembra 2011 do 30. junija 2013. Za obdobje od 1. julija 2013 do 30. junija 2014 bi bilo treba določiti nov referenčni finančni znesek.

               (3)

               PPEU bo svoj mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe.

               (4)

               Sklep 2011/426/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V členu 5(1) Sklepa 2011/426/SZVP se doda naslednji pododstavek:

      "Referenčni finančni znesek za kritje odhodkov, povezanih z mandatom PPEU, za obdobje od 1. julija 2013 do 30. junija 2014 znaša 5 285 000 EUR."

   Člen 2
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2013.

      V Bruslju, 2. julija 2013

            Za Svet

            Predsednik

         L. LINKEVIČIUS

      (1)  UL L 188, 19.7.2011, str. 30.

      (2)  UL L 165, 26.6.2012, str. 66.


title: 2013/381/EU: Sklep Sveta z dne 9. julija 2013 o imenovanju nemškega člana Odbora regij

text:
               16.7.2013

               SL

               Uradni list Evropske unije

               L 193/21

         SKLEP SVETA
   z dne 9. julija 2013
   o imenovanju nemškega člana Odbora regij
   (2013/381/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Helmuta Maxa JAHNA 22. julija 2013 se bo sprostilo mesto člana Odbora regij –

         SPREJEL NASLEDNJI SKLEP:
   Člen 1
   V Odbor regij se z učinkom od 23. julija 2013 za preostanek mandata, ki se izteče 25. januarja 2015, za člana imenuje:

               —

               Jörg DUPPRÉ, Landrat des Landkreises Südwestpfalz, Präsident des Deutschen Landkreistages.

         Člen 2
   Ta sklep začne veljati na dan sprejetja.

      V Bruslju, 9. julija 2013

            Za Svet

            Predsednik

         R. ŠADŽIUS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta z dne 18. decembra 2006 o imenovanju članov in nadomestnih članov Svetovalnega odbora za izobraževanje in usposabljanje na arhitekturnem področju

text:
               28.12.2006

               SL

               Uradni list Evropske unije

               C 320/1

      SKLEP SVETA

   z dne 18. decembra 2006
   o imenovanju članov in nadomestnih članov Svetovalnega odbora za izobraževanje in usposabljanje na arhitekturnem področju
   (2006/C 320/01)
   SVET EVROPSKE UNIJE JE —
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 85/385/EGS z dne 10. junija 1985 o ustanovitvi Svetovalnega odbora za izobraževanje in usposabljanje na arhitekturnem področju, zlasti členov 3 in 4 Sklepa (1),
   ob upoštevanju, da ta odbor v skladu s členom 3 omenjenega sklepa sestavljajo po trije strokovnjaki iz vsake države članice, vsak strokovnjak pa ima namestnika; da v skladu s členom 4 istega sklepa mandat teh strokovnjakov in namestnikov traja tri leta in lahko preneha pred iztekom triletnega obdobja zaradi odstopa, smrti ali zamenjave člana z drugim članom; v tem primeru se imenovanje novega člana opravi za preostanek mandata;
   ob upoštevanju, da je Svet s Sklepom 2006/C 68/03 z dne 9. marca 2006
       (2) imenoval člane in nadomestne člane Svetovalnega odbora za izobraževanje in usposabljanje na arhitekturnem področju za obdobje treh let od datuma tega sklepa;
   ob upoštevanju, da so vlade sedmih držav članic podale seznam kandidatov za imenovanje ali zamenjavo članov in nadomestnih članov —
   SKLENIL:
   Edini člen
   Za člane in nadomestne člane Svetovalnega odbora za izobraževanje in usposabljanje na arhitekturnem področju se za obdobje od datuma tega sklepa do 9. marca 2009 imenujejo:
   A.   POKLICNI STROKOVNJAKI IZ PRAKTIČNE STROKE

               Država

               Člani

               Nadomestni člani

               Češka

               g. Dalibor BORÁK

               Danska

               ga. Bente BEDHOLM

               g. Henning THOMASEN

               Ciper

               g. Themis THEMISTOCLEOUS

               g. Vassos CHRISTOU

               Luksemburg

               ga. Marie-Hélène LUCAS

               g. Nico STEINMETZ

               Portugalska

               g. Carlos da SILVA AFONSO

               g. Nuno da SILVA ARAÚJO SIMõES

         B.   STROKOVNJAKI IZ UNIVERZITETNIH IZOBRAŽEVALNIH USTANOV ALI IZOBRAŽEVALNIH USTANOV ENAKOVREDNE RAVNI NA ARHITEKTURNEM PODROČJU

               Država

               Člani

               Nadomestni člani

               Danska

               g. Sven FELDING

               g. Jørgen HAUBERG

               Luksemburg

               g. Jean TAGLIAFERRI

               g. Raymond HARSCH

               Portugalska

               g. Mario Júlio TEIXEIRA KRUGER

               g. Manuel MENDES TAINHA

               Švedska

               g. Hasse ERNERFELDT

         C.   STROKOVNJAKI PRISTOJNIH ORGANOV DRŽAV ČLANIC

               Država

               Člani

               Nadomestni člani

               Češka

               ga. Marie KOTRLÁ

               Danska

               g. Mikkel BUCHTER

               g. Mads FLYVHOLM

               Luksemburg

               ga. Bernadette FRIEDERICI-CARABIN

               ga. Elodie HOFMANN

               Slovaška

               g. Róbert PODHORSKY

      V Bruslju, 18. decembra 2006

            Za Svet

            Predsednik

         J.-E. ENESTAM

      (1)  UL ES L 223, 21.8.2005, str. 26–27.

      (2)  UL ES C 68, 21.03.2006, str. 6–8.


title: Sklep Evropske centralne banke z dne 4. marca 2004 o dostopu javnosti do dokumentov Evropske centralne banke (ECB/2004/3)

text:
Pomembno pravno obvestilo

|

32004D0003(01)

Uradni list L 080 , 18/03/2004 str. 0042 - 0044

		Sklep Evropske centralne bankez dne 4. marca 2004o dostopu javnosti do dokumentov Evropske centralne banke(ECB/2004/3)(2004/258/ES)SVET EVROPSKE CENTRALNE BANKE JE –ob upoštevanju Statuta Evropskega sistema centralnih bank in Evropske centralne banke ter zlasti člena 12.3 Statuta,ob upoštevanju Poslovnika Evropske centralne banke [1] in zlasti člena 23 Poslovnika,ob upoštevanju naslednjega:(1) Drugi pododstavek člena 1 Pogodbe o Evropski uniji utemeljuje pojem odprtosti, saj določa, da Pogodba označuje novo stopnjo v procesu oblikovanja vse tesnejše zveze med narodi Evrope, v kateri se odločitve sprejemajo kar se da javno in v kar najtesnejši povezavi z državljani. Odprtost povečuje legitimnost upravnih organov, učinkovitost in odgovornost ter tako krepi načela demokracije.(2) V Skupni izjavi [2], ki se nanaša na Uredbo (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije [3], Evropski parlament, Svet in Komisija pozivajo druge institucije in telesa Unije, naj sprejmejo interne predpise o dostopu javnosti do dokumentov, ki upoštevajo načela in omejitve, določene v navedeni uredbi. Ureditev dostopa javnosti do dokumentov ECB, kakor je določena v Sklepu ECB/1998/12 z dne 3. novembra 1998 o dostopu javnosti do dokumentov in arhivov Evropske centralne banke [4], je treba ustrezno spremeniti.(3) Dovoliti je treba širši dostop do dokumentov ECB, hkrati pa varovati neodvisnost ECB in nacionalnih centralnih bank (NCB), ki je predvidena v členu 108 Pogodbe in členu 7 Statuta, in zaupnost nekaterih zadev, specifičnih za izvajanje nalog ECB. Zaradi varstva učinkovitosti postopkov odločanja, vključno z notranjimi posvetovanji in pripravami, so zapisniki sestankov organov odločanja ECB zaupni, razen če se predmetni organ odloči za objavo rezultatov svojih posvetovanj.(4) Nekatere javne in zasebne interese je treba varovati z izjemami. ECB mora prav tako varovati celovitost euro bankovcev kot plačilnega sredstva, kar vključuje, vendar ni omejeno na zaščitne elemente proti ponarejanju, tehnične specifikacije za proizvodnjo, fizično varovanje zalog in prevoz euro bankovcev.(5) Kadar NCB obravnavajo zahteve za dokumente ECB, ki so v njihovi posesti, bi se morale posvetovati z ECB, da bi tako zagotovile polno uporabo tega sklepa, razen če je jasno, ali se dokument lahko razkrije ali ne.(6) Da bi ECB dosegla večjo odprtost, bi morala dovoliti dostop ne samo do dokumentov, ki jih je sama sestavila, ampak tudi do dokumentov, ki jih je prejela, pri čemer bi hkrati morala varovati pravico zadevnih tretjih oseb, da izrazijo svoja stališča glede dostopa do dokumentov, ki izhajajo od njih.(7) Da bi ECB zagotovila spoštovanje učinkovite upravne prakse, bi morala uporabljati dvofazni postopek –SKLENIL:Člen 1NamenNamen tega sklepa je opredeliti pogoje in omejitve, v skladu s katerimi ECB omogoči dostop javnosti do dokumentov ECB, in spodbujati učinkovito upravno prakso v zvezi z dostopom javnosti do teh dokumentov.Člen 2Upravičenci do dostopa in področje uporabe1. Vsak državljan Unije in vsaka fizična ali pravna oseba s prebivališčem ali sedežem v kateri od držav članic ima pravico dostopa do dokumentov ECB ob upoštevanju pogojev in omejitev, določenih s tem sklepom.2. ECB lahko ob upoštevanju istih pogojev in omejitev odobri dostop do dokumentov ECB tudi kateri koli fizični ali pravni osebi, ki nima prebivališča ali sedeža v eni izmed držav članic.3. Ta sklep ne posega v pravice dostopa javnosti do dokumentov ECB, ki bi izvirale iz instrumentov mednarodnega prava ali aktov, ki jih izvajajo.Člen 3Opredelitev pojmovV tem sklepu:(a) "dokument" ali "dokument ECB" pomeni kakršno koli vsebino ne glede na to, kakšen je njen nosilec (napisana na papirju ali shranjena v elektronski obliki ali kot zvočni, vizualni ali avdiovizualni zapis), ki jo je ECB sestavila ali jo hrani in je povezana z njeno politiko, dejavnostjo ali odločitvami, kakor tudi dokumente, ki izvirajo iz Evropskega monetarnega inštituta (EMI) in Odbora guvernerjev centralnih bank držav članic Evropske gospodarske skupnosti (Odbor guvernerjev);(b) "tretja oseba" pomeni katero koli fizično ali pravno osebo ali kateri koli subjekt zunaj ECB.Člen 4Izjeme1. ECB zavrne dostop do dokumenta, kadar bi razkritje oslabilo varstvo:(a) javnega interesa, kar zadeva:- zaupnost razprave organov odločanja ECB,- finančno, denarno ali gospodarsko politiko Skupnosti ali države članice,- notranje finance ECB ali NCB,- varovanje celovitosti euro bankovcev,- javno varnost,- mednarodne finančne, denarne ali gospodarske odnose;(b) zasebnosti in celovitosti posameznika, zlasti v skladu z zakonodajo Skupnosti s področja varstva osebnih podatkov;(c) zaupnosti informacij, ki so kot take zavarovane po pravu Skupnosti.2. ECB zavrne dostop do dokumenta, kadar bi razkritje oslabilo varstvo:- poslovnih interesov fizičnih ali pravnih oseb, vključno z intelektualno lastnino,- sodnih postopkov in pravnih nasvetov,- namena inšpekcij, preiskav in revizij,razen če prevlada javni interes za razkritje.3. Dostop do dokumenta, ki vsebuje mnenja za interno rabo kot del razprav in predhodnih posvetovanj znotraj ECB ali z NCB, se zavrne tudi po tem, ko je bila odločitev sprejeta, razen če prevlada javni interes za razkritje.4. Glede dokumentov tretjih oseb se ECB z zadevno tretjo osebo posvetuje, da bi presodila, ali se lahko uporabi izjema iz tega člena, razen če je jasno, ali naj se dokument razkrije ali ne.5. Če velja katera od izjem le za nekatere dele zahtevanega dokumenta, se drugi deli dokumenta objavijo.6. Izjeme, določene v tem členu, veljajo le za obdobje, ko je varstvo utemeljeno z vsebino dokumenta. Izjeme lahko veljajo za največ 30 let, če Svet ECB posebej ne določi drugače. Pri dokumentih, za katere veljajo izjeme glede zasebnosti ali poslovnih interesov, lahko izjeme veljajo tudi po tem obdobju.Člen 5Dokumenti pri NCBNCB lahko razkrije dokumente, ki so v njeni posesti in jih je sestavila ECB, kakor tudi dokumente, ki izvirajo iz EMI ali Odbora guvernerjev, le pod pogojem, da se prej posvetuje z ECB glede obsega dostopa, razen če je jasno, ali naj se dokument razkrije ali ne.NCB lahko prošnjo tudi odstopi ECB.Člen 6Prošnje1. Prošnja za dostop do dokumenta se vloži pri ECB [5] v kakršni koli pisni obliki, vključno z elektronsko, v enem od uradnih jezikov Unije in dovolj natančno, da ECB lahko ugotovi, za kateri dokument gre. Prosilec ni dolžan navesti razlogov za prošnjo.2. Če prošnja ni dovolj natančna, ECB prosi prosilca, naj prošnjo razjasni, in mu pri tem pomaga.3. Če se prošnja nanaša na zelo dolg dokument ali na veliko dokumentov, se lahko ECB s prosilcem neuradno posvetuje o primerni rešitvi.Člen 7Obdelava začetnih prošenj1. Prošnja za dostop do dokumenta se obravnava takoj. Prosilcu se pošlje potrdilo o prejemu. V 20 delovnih dneh od prejema prošnje ali ob prejemu pojasnil, zahtevanih v skladu s členom 6(2), generalni direktor Generalnega direktorata za jezikovne storitve in sekretariat ECB odobri dostop do zahtevanega dokumenta in zagotovi dostop v skladu s členom 9 ali pa v pisnem odgovoru navede razloge za popolno ali delno zavrnitev ter seznani prosilca s pravico do vložitve potrdilne prošnje v skladu z odstavkom 2.2. Pri popolni ali delni zavrnitvi lahko prosilec v 20 delovnih dneh od prejema odgovora ECB vloži potrdilno prošnjo, v kateri izvršilni odbor ECB zaprosi, da to stališče ponovno preuči. Če ECB ne odgovori v roku 20 delovnih dni, ki je predpisan za obravnavo začetne prošnje, ima prosilec pravico do vložitve potrdilne prošnje.3. V izjemnih primerih, na primer kadar se prošnja nanaša na zelo dolg dokument ali na veliko dokumentov ali kadar se zahteva posvetovanje s tretjo osebo, lahko ECB podaljša rok iz odstavka 1 za 20 delovnih dni, pod pogojem, da prosilca o tem vnaprej obvesti in navede podrobne razloge.4. Odstavek 1 se ne uporablja v primeru pretiranih ali nerazumnih prošenj, zlasti če so ponavljajoče.Člen 8Obdelava potrdilne prošnje1. Potrdilna prošnja se obravnava takoj. V 20 delovnih dneh od prejema take prošnje Izvršilni odbor odobri dostop do zahtevanega dokumenta in zagotovi dostop v skladu s členom 9 ali pa v pisnem odgovoru navede razloge za popolno ali delno zavrnitev. V primeru popolne ali delne zavrnitve ECB seznani prosilca s pravnimi sredstvi, ki jih ima na voljo v skladu s členoma 230 in 195 Pogodbe.2. V izjemnih primerih, na primer kadar se prošnja nanaša na zelo dolg dokument ali na veliko dokumentov, lahko ECB podaljša rok iz odstavka 1 za 20 delovnih dni, pod pogojem, da prosilca o tem vnaprej obvesti in navede podrobne razloge.3. Če ECB ne odgovori v predpisanem roku, se šteje, da je odgovor negativen, prosilec pa ima pravico, da sproži sodni postopek in/ali vloži pritožbo pri evropskem varuhu človekovih pravic v skladu s členoma 230 oziroma 195 Pogodbe.Člen 9Dostop po prošnji1. Prosilci lahko vpogledajo v dokumente, za katere je ECB odobrila dostop, bodisi v njenih prostorih bodisi tako, da prejmejo izvod, vključno z elektronskim izvodom, kadar je ta na voljo. Stroški izdelave in pošiljanja izvodov se lahko zaračunajo prosilcu. Ti stroški ne presegajo realnih stroškov izdelave in pošiljanja izvodov. Vpogled na kraju samem, izvodi, ki obsegajo manj kakor 20 strani formata A4, in neposreden dostop v elektronski obliki so brezplačni.2. Če je ECB dokument že objavila in je zlahka dostopen, lahko ECB izpolni svojo obveznost odobritve dostopa do tega dokumenta tako, da prosilca seznani s tem, kako pridobi zahtevani dokument.3. Dokumenti se pošljejo v obstoječi različici in formatu (vključno z elektronskim ali kakšnim drugim formatom), ki ga zahteva prosilec.Člen 10Razmnoževanje dokumentov1. Dokumenti, dani na vpogled v skladu s tem sklepom, se ne smejo razmnoževati ali izkoriščati v poslovne namene brez predhodnega posebnega dovoljenja ECB. ECB lahko odkloni tako dovoljenje brez navedbe razlogov.2. Ta sklep ne posega v obstoječe predpise o avtorskih pravicah, ki lahko omejijo pravico tretje osebe do razmnoževanja ali izkoriščanja dokumentov, danih na vpogled.Člen 11Končne določbeTa sklep začne veljati dan po objavi v Uradnem listu Evropske unije.Sklep ECB/1998/12 se razveljavi.V Frankfurtu na Majni, 4. marca 2004Predsednik ECBJean-Claude Trichet[1] Sklep ECB/2004/2 z dne 19. februarja 2004 o sprejetju Poslovnika Evropske centralne banke. UL L 80, 18.3.2004, str. 33.[2] UL L 173, 27.6.2001, str. 5.[3] UL L 145, 31.5.2001, str. 43.[4] UL L 110, 28.4.1999, str. 30.[5] Naslovljeno na: European Central Bank, Secretariat Division, Kaiserstrasse 29, D-60311 Frankfurt am Main. Faks + 49 (69) 13446170. E-mail: ecb.secretariat@ecb.int.--------------------------------------------------


title: 2011/283/EU: Sklep Sveta z dne 12. aprila 2011 o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Moldavijo na drugi strani, o Okvirnem sporazumu med Evropsko unijo in Republiko Moldavijo o splošnih načelih za sodelovanje Republike Moldavije v programih Unije

text:
               18.5.2011

               SL

               Uradni list Evropske unije

               L 131/1

         SKLEP SVETA
   z dne 12. aprila 2011
   o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Moldavijo na drugi strani, o Okvirnem sporazumu med Evropsko unijo in Republiko Moldavijo o splošnih načelih za sodelovanje Republike Moldavije v programih Unije
   (2011/283/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti členov 114, 168, 169, 172, 173(3), 188 in 192 v povezavi s členom 218(6)(a), 218(7) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Moldavijo na drugi strani, o Okvirnem sporazumu med Evropsko unijo in Republiko Moldavijo o splošnih načelih za sodelovanje Republike Moldavije v programih Unije (v nadaljnjem besedilu: Protokol) (2), je bil v imenu Unije podpisan dne 30. septembra 2010.

               (2)

               Protokol je treba skleniti –

         SPREJEL NASLEDNJI SKLEP:
   Člen 1
   Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Moldavijo na drugi strani, o Okvirnem sporazumu med Evropsko unijo in Republiko Moldavijo o splošnih načelih za sodelovanje Republike Moldavije v programih Unije, se odobri v imenu Unije.
   Člen 2
   Predsednik Sveta poda v imenu Unije uradno obvestilo iz člena 10 Protokola.
   Člen 3
   Ta sklep začne veljati na dan sprejetja.

      V Luxembourgu, 12. aprila 2011

            Za Svet

            Predsednica

         C. ASHTON

      (1)  Odobritev z dne 24. novembra 2010.

      (2)  UL L 14, 19.1.2011, str. 2.